Sósius i kolaboradoris
Sósius di AUDITEC es e profisional di oditoriâ kolifikadu, es ten diplóma universitari ku nivi di mestradu o dotoramentu i sertifikadu pa órdis profisional di oditoris o di rivizoris ofisial di kónta.
DR. JOÃO MENDES e Oditor Sertifikadu pa OPACC – Órdi Profisional di Oditoris i Kontabilistas Sertifikadu di Kauberdi i e’ ten diplómas akadémiku di Mestradu na Oditoriâ Ntérnu i Kontrolu di Jeston, Lisensiatura na Organizason i Jeston di Nprézas i Baxarelatu na Kontabilidadi i Dmistrason, i e’ ta izerse atualmenti profisons di Oditor Sertifikadu i Konsultor di Jeston.
DR. CARLOS BAPTISTA DA COSTA e Rivizor Ofisial di Kóntas pa OROC – Órdi di Rivizoris Ofisial di Kónta, di Purtugal i e’ ten diplómas akadémiku di Dotoramentu na Siénsas Nprezarial, Mestradu na Oditoriâ Kontabilístiku, Kunómiku i Finanseru, Lisensiatura na Oditoriâ Kontabilístiku i Baxarelatu na Kontabilidadi i Dimistrason i e’ ta izerse atualmenti profisons di Rivizor Ofisial di Kóntas i Profesor Universitari.
Anivi di kolaboradoris, AUDITEC ten un staff di tres Oditoris i Konsultoris i, óki kontidadi i konplékisidadi di trabadjus ta justifika, e’ ta rakóre pa si lista di Konsultoris Ndipendenti, undi ten Mestris, Lisensiadus i Tékinus spesializadu na árias di siénsas di kontabilidadi, kunomiâ i jeston, nformátika i análizi di sistémas, njenhariâ i siénsas jurídiku.
cat_Latn kea_Latn kea_Latn kea_Latn kea_Latn